లక్ష్మీకాంత్ రాథోడ్

లక్ష్మీకాంత్‌ రాథోడ్‌, తెలంగాణ రాష్ట్రానికి చెందిన ప్రొఫెసర్‌. ఆయన 2021, మే 23న మహబూబ్‌నగర్‌ లోని పాలమూరు విశ్వవిద్యాలయం వైస్‌చాన్సలర్‌గా నియమితుడయ్యాడు.

జననం, విద్యాభాస్యం
లక్ష్మీకాంత్‌ రాథోడ్‌ పూర్తి పేరు లోకా బావోజీ లక్ష్మీకాంత్‌ రాథోడ్‌. ఆయన 1965, డిసెంబరు 15న మహబూబ్​నగర్​ జిల్లా, మద్దూరు మండలం, తిమ్మారెడ్డిపల్లి గ్రామంలో హన్మ్యానాయక్‌, దేవీభాయి దంపతులకు జన్మించాడు. ఆయన మహబూబ్‌నగర్‌ ఎంబీసీ హైస్కూల్‌లో 1982లో పదో తరగతి పూర్తి చేశాడు. లక్ష్మీకాంత్‌ మహబూబ్‌నగర్‌ ప్రభుత్వ జూనియర్‌ కళాశాలలో 1984లో ఇంటర్మీడియట్, ఎంవీఎస్‌ డిగ్రీ కళాశాలలో 1987లో  బీఏ పూ ర్తి చేశాడు. ఆయన ఉస్మానియా యూనివర్సిటీలో ఎంఏ ఎకనమిక్స్‌, ఎంపీఈడీ పూర్తి చేసి 2006లో పీహెచ్‌డీ పట్టా అందుకున్నాడు.

వృత్తి జీవితం
లక్ష్మీకాంత్‌ రాథోడ్‌ మహబూబ్ నగర్​ కేంద్రంలోని మార్కెట్‌లైన్‌ ప్రభుత్వ పాఠశాలలో పీఈటీగా, ఎస్‌ఎల్‌డీసీలో ఫిజికల్‌ డైరెక్టర్‌గా పని చేశాడు. ఆయన హైదరాబాద్ లోని ఉస్మానియా యూనివర్సిటీ ఫిజికల్‌ డైరెక్టర్‌ డీన్‌గా,  నిజాం కళాశాల ప్రిన్సిపాల్‌గా పని చేశాడు. ఆయన నిజాం కాలేజీ ప్రిన్సిపాల్‌గా ఉన్న భాద్యతలు నిర్వహిస్తున్న సమయంలోనే పాలమూరు విశ్వవిద్యాలయం వైస్‌చాన్సలర్‌గా నియమితుడయ్యాడు. 

ఆయన 2025 సెప్టెంబర్ 22న తెలంగాణ పబ్లిక్ సర్వీస్ కమీషన్ సభ్యుడిగా నియమితుడయ్యాడు.

వైస్‌చాన్సలర్‌గా భాద్యతలు
లక్ష్మీకాంత్ రాథోడ్  2021 మే 24 నుండి వరకు 2024 అక్టోబరు 18 వరకు పాలమూరు విశ్వవిద్యాలయం వైస్ చాన్సలర్‌గా విధులు నిర్వహించాడు.

మూలాలు

వర్గం:నారాయణపేట జిల్లా వ్యక్తులు
వర్గం:1965 జననాలు